google/wiki40b huggingface dataset:
Helium cecair

Unsur kimia helium wujud dalam bentuk cecair hanya pada suhu yang sangat rendah iaitu -269 °C (kira-kira 4 K atau -452.2 °F). Takat didih dan takat kritikalnya bergantung kepada isotop helium yang mana yang wujud: sama ada isotop helium-4 yang biasa atau isotop helium-3 yang jarang. Kedua-dua ini sahaja isotop helium yang stabil. Lihat jadual di bawah bagi nilai kuantiti-kuantiti fizikal ini. Ketumpatan helium-4 cecair pada takat didihnya dan dalam tekanan 1 atmosfera (101.3 kilopascal) ialah kira-kira 125 gram per liter.

Pencecairan

Helium telah dicecairkan buat kali pertama pada 10 Julai 1908 oleh ahli fizik Belanda, Heike Kamerlingh Onnes di Belanda. Pada masa itu, helium-3 tidak diketahui kerana spektrometer jisim belum lagi dicipta. Dalam dekad baru-baru ini, helium cecair telah digunakan sebagai bahan penyejuk kriogenik, dan helium cecair dihasilkan secara komersial untuk kegunaan dalam magnet pengalir lampau seperti yang digunakan dalam imejan resonans magnet (MRI), resonans magnet nuklear (NMR), magnetoensefalografi (MEG) dan ujikaji-ujikaji dalam fizik seperti spektroskopi Mössbauer bersuhu rendah. Helium hanya boleh dicecairkan dengan kitaran Hampson-Linde yang eksotik dan tidak dengan kaedah yang lebih mudah.

Ciri-ciri

Suhu yang diperlukan untuk menghasilkan helium cecair adalah rendah kerana kelemahan daya tarikan antara atom-atom helium. Untuk permulaan, daya antara atom helium adalah lemah kerana helium merupakan sejenis gas adi, tetapi tarikan antara atom dikurangkan lebih lagi oleh kesan mekanik kuantum. Kesan-kesan ini adalah penting bagi helium kerana jisim atomnya yang rendah iaitu sebanyak kira-kira 4 unit jisim atom (amu). Tenaga titik sifar helium cecair adalah kurang sekiranya atom-atomnya kurang terkurung oleh atom-atom di sekelilingnya. Oleh itu, dalam helium cecair, tenaga keadaan asas boleh menurun apabila jarak antara atom purata meningkat secara semula jadi. Namun, pada jarak yang lebih jauh kesan daya antara atom helium adalah jauh lebih lemah.
Oleh sebab daya antara atom yang sangat lemah dalam heliu, unsur ini akan kekal dalam bentuk cecair daripada takat pencecairannya sehinggalah ke sifar mutlak (suhu yang teramat rendah). Helium cecair membeku hanya pada suhu yang sangat rendah dan dalam tekanan yang tinggi. Pada suhu sejurus di bawah takat pencecairannya, helium-4 dan helium-3 melalui peralihan kepada bendalir lampau. (Lihat jadual di bawah.)
Pada suhu di bawah 0.9 kelvin dan tekanan wap tepu mereka, helium-4 dan helium-3 cecair tidak terlarut campur sepenuhnya. Di bawah suhu ini, campuran kedua-dua isotop ini melalui pemisahan fasa kepada bendalir biasa (kebanyakannya helium-3) yang terapung di atas bendalir lampau yang lebih tumpat yang kebanyakannya terdiri daripada helium-4. (Pemisahan fasa ini berlaku kerana jisim keseluruhan helium cecair boleh menurunkan entalpi termodinamiknya dengan pengasingan).
Pada suhu yang sangat rendah, fasa bendalir lampau yang kaya dengan helium-4 boleh mengandungi 6% helium-3 dalam larutan. Ini membolehkan penggunaan skala kecil peti sejuk pencairan, yang mampu mencapai suhu sehingga beberapa milikelvin.
Selango

Poskod

Poskod yang digunakan di Selango adalah 37371. Terdapat 18 buah desa di dalam daerah kecamatan Muara Siau.
Karaton

Poskod

Poskod yang digunakan di Karaton adalah 42211. Terdapat 5 buah desa di dalam daerah kecamatan Majasari.
Duchcov

Sejarah

Rujukan pertama yang didokumenkan di bandar ini adalah dari 1207, merujuk kepada nama lama Hrabišín. Sebuah kilang bir ditubuhkan pada tahun 1675. 
Sehingga tahun 1918, Dux (nama dwibahasa Dux - Duchov pada akhir abad ke-19) adalah sebahagian daripada monarki Austria (bahagian Austria selepas kompromi 1867), ketua daerah dengan nama yang sama, salah satu daripada 94 Bezirkshauptmannschaften di Bohemia. 
Pejabat pos dibuka pada bulan Julai 1857.
Pada tahun 1938, ia telah diduduki oleh tentera Nazi sebagai salah satu majlis perbandaran di Sudetenland. Penduduk Jerman telah diusir pada tahun 1945 (lanjut ke dekrit Beneš) dan digantikan oleh peneroka Czech.

Istana Dux

Istana ini dibina pada abad ke-13 sebagai sebuah kubu. Pada abad ke-18, Giacomo Casanova menghabiskan tahun terakhirnya di istana. Pada abad ke-19 ia dibina semula dalam gaya klasik. Pada tahun 2008, Istana Dux dibuka kepada pelawat.
Kampung Hangus, Batu Kurau

Poskod

Poskod yang digunakan di Kampung Hangus, Batu Kurau, Perak ialah 34520.
Karanganyar, Kawalu

Poskod

Poskod yang digunakan di Karanganyar adalah 46182. Terdapat 10 buah desa di dalam daerah kecamatan Kawalu.
Champon

Champon (ちゃんぽん) (chanpon) atau Nagasaki Champon ialah mi rebus khas bandar Nagasaki. Champon merupakan lanjutan daripada mi rebus ala Cina. Bahan seperti daging, makanan laut, kamaboko, dan sayur-sayuran (kobis, tauge) ditumis dengan lemak binatang (lazimnya babi). Air pati dari campuran tulang babi atau tulang ayam ditambahkan untuk merebus mi hingga empuk. Di Korea masakan serupa champon dipanggil Jjamppong (짬뽕), dan dimasak dengan tambahan cili. Di Okinawa, champon bermaksud sepiring nasi dengan sejumlah lauk-pauk di atasnya.

Etimologi

Dalam bahasa Jepun, perjataan "champon" bermaksud memasak campuran pelbagai bahan makanan, atau mencampur dua jenis bahan yang berbeza. Perkataan ini berasal dari bahasa Cina: 攙烹 (chānpēng). Selain itu, orang juga dikatakan berbahasa champon bila bercakap dalam bahasa Jepun dicampur bahasa asing. Bagi orang Kyushu, istilah "champon" bererti campuran pelbagai jenis minuman keras, atau mencampurkan pelbagai jenis lauk menjadi satu. Selain itu, perkataan "champon" kemungkinan berasal dari dialek Fujian, "shapon" yang berarti makan.

Asal-usul

Pada tahun 1892, tukang masak Chen Pingshun yang ketika itu berusia 19 tahun meninggalkan kampung halaman di Fujian untuk mencari duit di Nagasaki. Setelah tinggal di Nagasaki selama dua tahun, meletuslah Perang Cina-Jepun Pertama. Setelah bekerja keras dan menjalani kehidupan yang sulit, wang hasil menabung selama 7 tahun digunakannya sebagai modal membuka tempat makan bernama Shikairou.
Minatnya untuk membantu orang yang sedang kesusahan membuat Chen bersedia menguruskan mahasiswa dari Dinasti Qing yang sedang belajar di Nagasaki. Untuk mereka, Chen menciptakan masakan baru yang berkhasiat dan murah. Ideanya diambil dari masakan mi kuah daging (湯肉絲麺) asal tempat kelahirannya di Fujian. Mi dimasak di atas periuk berisi pati cair daging babi dicampur sayuran seperti shiitake, rebung, dan daun bawang. Chen mengubah resepi tersebut dengan memakai kuah pati yang lebih pekat, daging dan sayuran yang banyak, dan mi ala Jepun yang lebih kenyal. Bahan yang digunakannya adalah hasil laut yang bermusim dari perairan sekitar Nagasaki seperti udang kecil dan tiram. Masakan mi ciptaannya disebut Shinaudon (udon Cina), dan nantinya menjadi cikal bakal champon.
Love is Cinta

Plot

Filem ini mengisahkan tentang Ryan dan Cinta yang berkawan sejak dulu dan mereka baru saja habis belajar. Meskipun, Ryan dan Cinta sedemikian dekatnya, tetapi mereka tidak pernah mengungkapkan hubungan mereka kerana diantara mereka hanya sempat terucap kata "love". Suatu ungkapan yang menimbulkan ketidakpastian, bahkan pada suatu hari ketika mereka harus berpisah kerana Ryan akan melanjutkan pelajarannya di Amerika. Namun sesuatu peristiwa merubah segalanya. Cinta kecewa kerana Ryan pergi tanpa memberikan kepastian hubungan mereka. Sedangkan Ryan merasa dirinya harus menyampaikan kepastian bahawa 'ada cinta' darinya untuk Cinta. Ryan merasa urusan yang belum diselesaikan ini sungguh mengelisahkan jiwanya. Dia tidak akan pergi sebelum memberikan kepastian tentang hubungannya walaupun Ryan harus menjadi orang lain, iaitu Doni.
Dia berusaha menghubungi Cinta tetapi menemui kesulitan. Bahkan ibubapanya pun tidak mempercayai bahawa dirinya sesungguhnya adalah Ryan. Persoalan semakin bertambah rumit ketika Ryan mengetahui bahawa Doni ialah seorang homo sehingga kemunculannya kembali disambut dengan sangat mesra oleh Papi, kekasih Doni. Pelbagai cara dilakukan Ryan untuk membuktikan cintanya kerana disamping masa yang dimilikinya sangat singkat, kerana Cinta kini telah dekat dengan Ivan. Setelah pelbagai cara Ryan akhirnya berjaya menyakinkan ibubapanya dan juga Mona, adik kepada Cinta. Tetapi Ryan masih gagal menyakinkan Cinta. Cinta memang merasa bahawa Doni memang betul-betul mirip dengan Ryan, tetapi dia tidak boleh menerima orang yang di hadapannya sesungguhnya adalah Ryan. Disamping itu, Mona terus berusaha untuk menyakinkan Cinta. Cinta menjadi ragu tetapi tetap sulit menerimanya.
Ryan sudah putus asa kerana waktu yang diberikan kepadanya sudah habis. Namun dia sempat berkata kepada Cinta. Di saat terakhirnya akan pergi ke tempat yang biasa dia bersama Cinta, untuk mengatakan hal yang sama selama ini yang belum diucapkannya. Ryan pergi ke tempat itu untuk kali terakhir. Pada masa yang sama, Ivan yang semakin dekat dengan Cinta, mengatakan Cintanya. Cinta menjadi bimbang hingga pada akhirnya yang menentukan, Cinta memilih untuk pergi meninggalkan Ivan dan menuju ke tempat biasa dia berjumpa dengan Ryan. Di tempat itu, Cinta datang untuk mendapatkan kepastian sehingga akhirnya Cinta bukan saja mendapatkan kepastian yang dihadapinya bersama Ryan. Tetapi juga kepastian tentang hubungan mereka yang belum terucapkan. Ryan membawa Cinta dalam sebuah moment yang tak dilupakan dan kini Cinta dan Ryan mempunyai peluang untuk mengucapkan kata-kata yang selama ini belum pernah terucapkan. Mereka tahu bagaimana perkataan "love" mesti diterjemahkan Cinta. Love is Cinta.
Ciinjuk

Poskod

Poskod yang digunakan di Ciinjuk adalah 42251. Terdapat 11 buah desa di dalam daerah kecamatan Cadasari.
Universiti Mpu Tantular

Universiti Mpu Tantular atau nama ringkasnya Universitas Mpu Tantular, merupakan sebuah Universiti Swasta yang terletak di Cipinang Besar No 2, Jakarta Timur, Indonesia.
Universiti Mpu Tantular memiliki kod NPSN 20108037. Pada 2010, Universitas Mpu Tantular memiliki jumlah pelajar yang tidak diketahui.. ²⁰¹⁰
Kawasan Perusahaan Beranang

Kawasan Perusahaan Beranang diwujudkan semasa pentadbiran Menteri Besar Selangor Dato Haji Mohamad bin Mohamad Taib . Ketika itu banyak kilang-kilang haram wujud dipelbagai tempat dan satu zon perindustrian baru diperlukan agar kilang-kilang haram ini ditempatkan semula dalam satu zon yang lebih teratur.
Misi pelaburan ke luar negara yang turut disertai oleh kerajaaan negeri Selangor berjaya menarik pelabur asing ke Shah Alam. Malangnya Kawasan Perindustrian Shah Alam telah padat dan penuh. Justeru itu kerajaan negeri bersama Kementerian Perindustrian mengalu-alukan Kawasan Perusahaan Beranang yang dimajukan oleh Pejabat Daerah Hulu Langat.
Mulanya Kawasan Perusahaan ini tidaklah mendapat sambutan sangat kerana kedudukannya jauh dari Shah Alam, Selangor. Hanya kilang papan dan kilang mercun yang berminat beroperasi di sini.
Diant

Diant ialah sebuah komun yang terletak di komun Seine-et-Marne di utara-tengah Perancis.
KRI Mandau

Torpedo

Tiada maklumat

Peluru berpandu

Sistem pertahanan udara adalah satu pelancar peluru berpandu Matra Simbad berkembar; Mistral; IR mengejar homing sehingga jarak 4 km (2.2 batu nautikal) dengan kelapa peledak seberat 3 kilogram.
Kapal bot berpeluru berpandu ini dilengkapi dengan empat peluru berpandu MM38 Exocet permukaan-ke-permukaan (SSM).
TNI-AL dalam perancangan bagi melengkapi semua kapal ronda pantas dengan peluru berpandu anti-kapal C-802 Saccade buatan Cina. Setiap kapal dirancang untuk dilengkapi dengan dua peluru berpandu C-802 Saccade yang sepanjang 6.39 meter, panjang sayap 1.22 meter, seberat 715 kg. Peluru berpandu ini mempunyai jarak serangan 120 km (melebihi exocet) pada kelajuan 0.9 Mach. Peluru berpandu ini turut dilengkapi radar yang mampu mengatasi sistem Penangkis Eletronik (Electronic Counter Measure - ECM).

Meriam

Meriam utama KRI Mandau yang dipasang pada dek hadapan, adalah meriam 57 mm/70 kaliber dengan satu meriam 40 mm sokongan. Selain itu ia mempunyai dua mesin gan 20 mm. Meriam-meriam ini dikawal oleh sistem kawalan tembakan WM-28 dan boleh gunakan bagi pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang.

Penangkis countermeasures

KRI Mandau turut dilengkapi dengan sistem pemintas DR-200S Mk1 bagi pertahanan udara.

Tujahan

Kapal KRI Mandau mempunyai dua enjin disel yang disambung kepada dua gandar yang menghasilkan 2,240 bhp secara berterusan dengan peningkat turbine gas yang mampu meningkatkan kuasa kepada 25,000 shp bagi menghasilkan kelajuan tempur pada 41 batu nautikal.
Dari, India

Demografik 2001

Menurut bancian India pada tahun 2001, Dari memiliki bilangan penduduk seramai 7,382. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Dari memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 60% lelaki dan 40% wanita mampu membaca. 17% dari populasi berusia di bawah 6 tahun. (2001)
Pusparahayu

Poskod

Poskod yang digunakan di Pusparahayu adalah 46471. Terdapat buah desa di dalam daerah kecamatan Puspahiang.
The Last Lovecraft: Relic of Cthulhu

Pelakon

Filem ini turut disertai oleh beberapa orang pelakon terkenal, antaranya adalah Kyle Davis, Devin McGinn, Matt Bauer

Ringkasan

Jeff adalah seorang lelaki biasa yang terperangkap di pekerjaan buntu dengan kehidupan yang membosankan, tetapi apabila dia berjumpa dengan seorang lelaki tua yang aneh ...
New England

Sejarah

Walaupun sebuah kawasan terkecil dan tidak dirahmati dengan tanah ladang yang luas atau cuaca sederhana, New England memainkan peranan dominan dalam pembangunan Amerika. Dari abad ke-17 sehingga abad ke-19, New England adalah pusat kebudayaan dan ekonomi negara.
Peneroka awal New England dari Eropah adalah Protestan konservatif yang datang untuk mencari kebebasan beragama. Mereka memberikan wilayah ini sistem politik yang unik iaitu mesyuarat pekan (mesyuarat yang dianjur oleh pihak gereja) di mana penduduk berkumpul untuk membincangkan hal semasa.
Penduduk New England mendapati sukar untuk bertani tidak seperti di penduduk di Selatan yang mempunyai tanah subur yang luas. Menjelang tahun 1750, ramai peneroka bertukar kepada pekerjaan lain. Tulang belakang wilayah ini ialah pembinaan kapal, perikanan dan perdagangan. Di dalam urusan perniagaan, penduduk New England dikenali mereka yang bekerja keras, bijak berniaga, cermat dan pintar. Sifat-sifat ini berguna ketika revolusi industri melanda Amerika pada setengah pertama abad ke-19. Di Massachusetts, Connecticut dan Rhode Island, sebagai contoh, kilang baru muncul untuk membuat barangan seperti pakaian, senapang dan jam.
Ismaël Bennacer

Kerjaya awal

Selepas memulakan kariernya dengan kelab Arles di Perancis, Bennacer telah berpindah ke kelab Liga Perdana Inggeris iaitu Arsenal pada Julai 2015. Beliau melakukan penampilan sulungnya untuk Arsenal dalam perlawanan Piala Liga Inggeris menentang Sheffield Wednesday pada 27 Oktober 2015 dengan menggantikan Theo Walcott selepas 19 minit permainan.
Pada 31 Januari 2017, Bennacer telah diumumkan akan menyertai kelab yang beraksi di Ligue 2, Tours secara pinjaman sehingga baki musim 2016–17. Beliau menjaringkan gol pertamanya untuk Tours pada 14 April 2017 ketika menentang Sochaux melalui sepakan percuma.
Pada 21 Ogos 2017, Bennacer telah berpindah ke kelab Itali, Empoli. Pada musim 2017–18, Bennacer telah melakukan 39 penampilan dan menjaringkan dua gol yang menyaksikan Empoli menjadi juara liga Serie B dan layak ke Serie A untuk musim hadapan. Walaupun Empoli telah mengalami penyingkiran pada musim berikutnya, persembahan Bennacer telah mendapat perhatian luas yang membuktikan beliau ialah salah seorang pemain muda yang berpotensi di Eropah.

Milan

Pada 4 Ogos 2019, Milan mengumumkan bahawa pihak kelab telah membawa masuk Bennacer dari Empoli dengan bayaran perpindahan sebanyak €16 juta. Beliau telah menjalani rawatan pada 23 Julai sebelum menandantangani kontrak lima tahun dan menerima pendapatan sebanyak €1.5 juta bagi setiap musim.

Kerjaya antarabangsa

Walaupun beliau telah mewakili Perancis di peringkat remaja, namun pada 31 Julai 2016, Persekutuan Bola Sepak Algeria mengumumkan bahawa Bennacer telah memilih untuk memberikan khidmat kepada pasukan kebangsaan Algeria di peringkat antarabangsa. Beliau melakukan penampilan sulungnya untuk pasukan kebangsaan Algeria dalam perlawanan kelayakan Piala Negara-Negara Afrika 2017 ketika Algeria meraih kemenangan 6-0 ke atas Lesotho. 
Pada 11 Januari 2017, Bennacer telah dipanggil oleh skuad Algeria untuk menghadapi kejohanan Piala Negara-Negara Afrika 2017 untuk menggantikan Saphir Taïder yang telah mengalami kecederaan ketika sesi latihan.
Dalam kejohanan Piala Negara-Negara Afrika 2019, Bennacer membantu Algeria untuk meraih kejuaraan tersebut buat kali pertama dalam masa 29 tahun dan menamatkan aksi kejohanan sebagai pembantu jaringan terbanyak bersama dengan Franck Kessié iaitu tiga jaringan. Salah satunya ialah ketika beliau membuat hantaran kepada Baghdad Bounedjah untuk menjaringkan gol kemenangan ketika menumpaskan Senegal dalam aksi final pada 19 Julai. Beliau seterusnya telah diundi sebagai Pemain Muda Terbaik dan Pemain Terbaik Kejohanan.

Kehidupan peribadi

Bennacer telah dilahirkan di Arles, Perancis. Bapanya merupakan berasal dari Maghribi manakala ibunya merupakan orang Algeria.
Pertempuran Jutland

Pertempuran Jutland, dikenali di Jerman sebagai Pertempuran Skagerrak (Skagerrakschlacht), adalah pertempuran laut terbesar Perang Dunia I, dan peperangan kapal tempur sepenuhnya. Ia berlaku pada 31 Mei–1 Jun 1916, di Laut Utara berhampiran Jutland. Yang terlibat adalah Armada Laut Lepas (High Seas Fleet) Tentera Laut Imperial, diperintah oleh Laksamana Madya Reinhard Scheer, dan Armada Besar (Grand Fleet) Tentera Laut Diraja, diperintah oleh Laksamana John Jellicoe.
Pihak Jerman merancang untuk menggunakan pasukan peninjau Laksamana Madya Franz von Hipper untuk mengumpan skuardon kruiser perang (battlecruiser) Laksamana Madya Sir David Beatty kelaluan angkatan perang Jerman utama dan dengan itu memusnahkannya. Tetapi pihak British mengetahui dari isyarat yang dipintas bahawa operasi angkatan utama sedang dirancang dan pada 30 Mei Jellicoe berlayar dengan Grand Fleet untuk bersemuka dengan Beatty.
Pada petang 31 Mei, Beatty dan Hipper bertembung, dan dalam pergerakan pertempuran ke selatan, Hipper mengumpan kapal British ketengah Armada Laut Lepas - (High Seas Fleet). Beatty berpusing dan lari kearah (Grand Fleet) dan dari 18:30 sehingga malam sekitar 20:30 kedua angkatan besar — 250 ships — bertempur sengit. Empat belas kapal British dan sebelas kapal Jerman ditenggelamkan dengan jumlah kehilangan jiwa yang besar. Jellicoe cuba untuk mengadang pihak Jerman dari pengkalan mereka dangan harapan untuk terus bertempur pada waktu pagi, tetapi dengan berselindung kegelapan malam Scheer melintas dibelakang angkatan British dan terlepas lari.
Kedua pihak mendakwa kemenangan dipihak masing-masing. Pihak British kehilangan lebih banyak kapal dan kelasi, tetapi rancangan Scheer untuk memusnahkan skuadron Beatty gagal. Untuk baki perang berikutnya, kecuali pertempuran ringan (brief sorties) pada Ogos 1916 dan April 1918, Armada Laut Lepas - High Seas Fleet kekal dilimbungan. Mereka kekal menjadi ancaman yang memerlukan pihak British untuk mengekalkan kapal perang mereka bertumpu di Laut Utara, tetapi ia tidak lagi bertanding pengawalan laut. Sebaliknya, pihak Navy Jerman menumpukan usaha dan sumber kepada perperangan kapal selam tidak terhad.

Taktik Tentera Laut 1916

Pandangan umum adalah angkatan laut menghampiri pertempuran dalam baris sejajar bergerak dalam garisan agar menonjolkan sasaran paling kecil kepada torpedo. Semasa pertempuran sebenar angkatan perang perlu diletakkan dalam satu garisan, melintasi barisan musuh agar jumlah meriam maksima boleh digunakan, sementara pihak musuh hanya boleh menembak dengan turet hadapan pada kapal terhadapan sekali. Melaksanakan pergerakan klasik "melintasi T" merupakan sebahagian nasib; kemungkinan besarnya yang berlaku adalah pertempuran sengit antara dua angkatan pada laluan sejajar.
S.A.S. Nagar (Mohali)

Demografik 2001

Menurut bancian India pada tahun 2001, S.A.S. Nagar (Mohali) memiliki bilangan penduduk seramai 123,284. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 S.A.S. Nagar (Mohali) memiliki kadar pendidikan (kebolehan membaca) 83%, melebihi kadar purata kebangsaan 59.5%; dengan 54% lelaki dan 46% wanita mampu membaca. 10% dari populasi berusia di bawah 6 tahun. (2001)
Zepelin

Zepelin merupakan sebuah munisipaliti terletak di daerah Rostock, Niedersachsen, Jerman.
Gerach, Rhineland-Palatinate

Gerach merupakan sebuah kawasan perbandaran terletak di daerah Birkenfeld, Rhineland-Palatinate, Jerman.
Otterberg

Otterberg merupakan sebuah kawasan perbandaran terletak di daerah Kaiserslautern, Rhineland-Palatinate, Jerman.
Appalam (filem)

Plot

Appalasamy (Gana) dan isterinya Nalaini (Jaclyn Victor) diberkati dengan seorang gadis cantik bernama Shruthi (Raja Ilya). Pada satu hari, Nalaini terlibat dalam kemalangan kereta ketika sedang bertengkar dengan Appalasamy. Dia menjanjikan kepada mendiang isterinya bahawa dia akan menjaga anak perempuan mereka, yang menyebabkan dia terlalu melindungi dirinya. Ketika Shruthi berumur 17 tahun, dia memutuskan untuk meneruskan pengajiannya di Kuala Lumpur untuk menjadi lebih bebas. Secara diam-diam, Appalasamy bekerja sebagai tukang kebun di kolejnya untuk menjaganya. Masalahnya timbul apabila penyanyi terkenal memutuskan untuk mengadili Shruthi.
Benndorf

Benndorf merupakan sebuah kawasan perbandaran terletak di daerah Mansfeld-Südharz, Saxony-Anhalt, Jerman.
Burung Layang-layang Rengkong Putih

Ciri-ciri

Burung Layang-layang Rengkong Putih ialah haiwan yang tergolong dalam golongan benda hidup bertulang belakang (vertebrata). Burung Layang-layang Rengkong Putih ialah haiwan berdarah panas, mempunyai sayap dan badan yang dilitupi bulu pelepah. Paruh Burung Layang-layang Rengkong Putih tidak bergigi.

Pembiakan

Burung Layang-layang Rengkong Putih membiak dengan bertelur. Telur Burung Layang-layang Rengkong Putih bercangkerang keras.

Habitat

Habitat asli Layang-layang Rengkong Putih ialah hutan tanah pamah lembab subtropika atau tropika.
Air Merbau

Poskod

Poskod yang digunakan di Air Merbau ialah 33411. Terdapat 12 buah desa di dalam daerah kecamatan Tanjung Pandan.
Anjing beruang Karelia

Sejarah

Menurut catatan arkeologi, anjing yang sangat serupa dengan laika Rusia-Eropah dan anjing beruang Karelia wujud di Eropah timur laut dan di Skandinavia sejak zaman Neolitik. Piawaian baka untuk anjing beruang Karelia dan laika kini memerlukan anjing bertanda hitam dan putih, tetapi pada asalnya baka ini termasuk individu dengan bulu kelabu serigala daripada pelbagai cahaya warna, bulu merah seperti spits piawai dan spesimen hitam dan sawo matang juga.
Anjing beruang Karelia digunakan terutamanya untuk memburu haiwan kecil yang berbulu, seperti tupai dan marten. Seperti anjing pemburu elk Norway, anjing beruang Karelia juga digunakan dalam pemburuan moose, lynx, serigala dan, seperti yang terkata dalam namanya, memburu beruang perang Eropah. Dalam pemburuan beruang, sekurang-kurangnnya sepasang anjing beruang akan digunakan untuk mengganggu haiwan berkenaan, menyalak nyaring-nyaring, untuk mengalihkan perhatian beruang sementara manusia pemburu datang untuk membunuh.
Anjing beruang Karelia telah digunakan untuk kawalan beruang di Taman Negara Yosemite dan di Taman Negara Glasier, dan dengan Jabatan Ikan dan Hidupan Liar Negeri Washington.